ACORD PRIVIND UTILIZAREA SEMNĂTURII ELECTRONICE
(înscris distinct — art. 4 alin. (5) lit. c) și alin. (9) lit. c) din Legea nr. 214/2024)
Nr. ________ din data de ____________________
ART. 1. PĂRȚILE
1.1. PARTEA A:
__________________________________________________________________________,
cu sediul sau domiciliul în __________________________________________________,
CUI sau CNP ______________________, nr. de înregistrare ______________________,
reprezentat(ă) prin ____________________________________________, în calitate de ______________________,
telefon ______________________, e-mail __________________________________

1.2. PARTEA B:
__________________________________________________________________________,
cu sediul sau domiciliul în __________________________________________________,
CUI sau CNP ______________________, nr. de înregistrare ______________________,
reprezentat(ă) prin ____________________________________________, în calitate de ______________________,
telefon ______________________, e-mail __________________________________

1.3. Părțile declară că: [ ] sunt ambele profesioniști, în sensul art. 3 alin. (2) din Codul civil; [ ] cel puțin una dintre ele nu este profesionist.
denumite în continuare, împreună, „Părțile”, au convenit încheierea prezentului acord, în următoarele condiții:
ART. 2. OBIECTUL ACORDULUI
2.1. Părțile convin în mod expres, în temeiul art. 4 alin. (5) lit. c) din Legea nr. 214/2024, să confere semnăturii electronice avansate efectele juridice ale semnăturii olografe, pentru documentele prevăzute la art. 3.
2.2. [ ] Părțile, fiind ambele profesioniști, convin în mod expres, în temeiul art. 4 alin. (9) lit. c) din Legea nr. 214/2024, să confere și semnăturii electronice simple efectele juridice ale semnăturii olografe, pentru documentele prevăzute la art. 3.
(art. 2.2 se bifează numai dacă ambele Părți sunt profesioniști; în acest caz, acordul se semnează olograf sau cu semnătură electronică calificată — vezi art. 8)
ART. 3. DOCUMENTELE ACOPERITE
3.1. Acordul se aplică documentelor încheiate între Părți după data semnării lui, în legătură cu raporturile dintre ele: contracte, acte adiționale, anexe, comenzi, oferte acceptate, procese-verbale, notificări și orice alte înscrisuri semnate de ambele Părți sau de una dintre ele.
3.2. [ ] Părțile limitează aplicarea acordului la următoarele contracte sau categorii de documente:
____________________________________________________________________________________
ART. 4. DECLARAȚII PRIVIND RISCURILE ȘI SARCINA PROBEI
4.1. Părțile confirmă că au înțeles riscurile și sarcina probei privind semnătura electronică avansată, precum și, dacă a fost bifat art. 2.2, privind semnătura electronică simplă.
4.2. Părțile au luat cunoștință de faptul că, potrivit art. 5 alin. (3) din Legea nr. 214/2024, în cazul în care una dintre ele nu recunoaște sau contestă semnătura electronică simplă sau avansată, sarcina probei îndeplinirii condițiilor legale și tehnice aferente aparține celui care invocă validitatea semnăturii.
4.3. Părțile au luat cunoștință de faptul că semnătura electronică avansată și cea simplă nu sunt semnături electronice calificate.
ART. 5. MODUL DE SEMNARE
5.1. Documentele se semnează prin platforma ______________________ sau prin altă platformă convenită în scris de Părți.
5.2. Persoanele care semnează pentru fiecare Parte și datele la care primesc documentele spre semnare sunt:
Pentru Partea A: nume ______________________, funcția ______________________,
e-mail ______________________________, telefon ______________________.
Pentru Partea B: nume ______________________, funcția ______________________,
e-mail ______________________________, telefon ______________________.
5.3. Fiecare Parte anunță în scris cealaltă Parte despre orice schimbare a persoanelor sau a datelor prevăzute la art. 5.2.
5.4. Fiecare Parte păstrează documentul semnat în format electronic, împreună cu jurnalul de audit generat de platformă.
ART. 6. DOCUMENTE EXCLUSE
6.1. Acordul nu se aplică actelor pentru care legea cere forma autentică și nici documentelor pentru care o lege specială cere un anumit tip de semnătură.
ART. 7. DURATA ȘI ÎNCETAREA
7.1. Acordul intră în vigoare la data semnării și se încheie pe durată nedeterminată.
7.2. Oricare dintre Părți poate denunța acordul printr-o notificare scrisă, cu un preaviz de ____________ zile. Denunțarea nu afectează documentele semnate înainte de expirarea preavizului.
ART. 8. SEMNAREA PREZENTULUI ACORD
8.1. Prezentul acord se semnează: [ ] cu semnătură olografă; [ ] cu semnătură electronică calificată; [ ] cu semnătură electronică avansată.
8.2. Părțile iau act că semnarea prezentului acord cu semnătură electronică avansată este posibilă numai dacă ambele Părți sunt profesioniști și numai în privința art. 2.1. Atunci când a fost bifat art. 2.2 ori când cel puțin una dintre Părți nu este profesionist, acordul se semnează olograf sau cu semnătură electronică calificată.
ART. 9. DISPOZIȚII FINALE
9.1. Acordul se completează cu dispozițiile Legii nr. 214/2024 și ale Regulamentului (UE) nr. 910/2014.
9.2. Modificarea acordului se face numai printr-un înscris semnat de ambele Părți, în una dintre formele prevăzute la art. 8.
9.3. Prezentul acord a fost încheiat astăzi, ____________________, în [ ] două exemplare originale pe suport hârtie, câte unul pentru fiecare Parte, ori [ ] în format electronic, semnat electronic de ambele Părți.

	PARTEA A
Nume și prenume
____________________________________
Calitatea
____________________________________
Semnătura


____________________________________
Data
____________________________________
	PARTEA B
Nume și prenume
____________________________________
Calitatea
____________________________________
Semnătura


____________________________________
Data
____________________________________



	Precizare importantă
Acest model are caracter general și informativ. Nu constituie consultanță juridică. Adaptează-l la situația ta și cere părerea unui avocat înainte de a-l folosi.
Acordul trebuie să fie un înscris separat de contractele pe care le veți semna apoi electronic. O clauză introdusă în contractul semnat electronic nu ține locul acestui acord.
Alege corect modul de semnare de la art. 8. Între profesioniști, acordul care privește numai semnătura avansată poate fi semnat chiar cu semnătură electronică avansată, deci complet online. În toate celelalte cazuri, legea cere semnătură olografă sau semnătură electronică calificată.
Model pus la dispoziție gratuit de eSemneaza.ro — sistemul electronic de semnare la distanță. Semnează acest document online, cu valoare juridică, pe www.esemneaza.ro.

